15. ΑΠΟΦΑΣΙΣ ΝΟΜΙΣΜΑΤΙΚΗΣ ΕΠΙΤΡΟΠΗΣ Αριθ. 193 της 2/22 Μαρτ. 1978 (ΦΕΚ  Α΄ 40) Περί καταργήσεως της υπ’ αριθ. 136/7/1.11.76 αποφάσεως της Νομισματικής Επιτροπής «περί πωλήσεως επί πιστώσει επιβατηγών αυτοκινήτων ιδιωτικής χρήσεως και μοτοποδηλάτων». Η Νομισματική Επιτροπή λαβούσα υπ’ όψιν: α)Την υπ’ αριθ. 136/7/1.11.76 απόφασιν αυτής «περί πωλήσεως επί πιστώσει επιβατηγών αυτοκινήτων ιδιωτικής χρήσεως και μοτοποδηλάτων». β)Τας ήδη διαμορφωθείσας συνθήκας εις την εσωτερικήν αγοράν εκ της παροχής διευκολύνσεως εις τους αγοραστάς των ανωτέρω ειδών, απεφάσισε τα κάτωθι: 1.Καταργεί την προαναφερθείσαν υπ’ αριθ. 136/7/1.11.1976 απόφασιν αυτής «περί πωλήσεως επί πιστώσει επιβατηγών αυτοκινήτων ιδιωτικής χρήσεως και μοτοποδηλάτων». Δια τα είδη των ανωτέρω κατηγοριών απαιτείται, από της ενάρξεως ισχύος της παρούσης αποφάσεως, η καταβολή του 100% του συμφωνουμένου τιμήματος αυτών εις το οποίον, οίκοθεν νοείται, θα περιλαμβάνωνται οι δασμοί, η ειδική εισφορά, τα τέλη αδείας κυκλοφορίας ως και οιαδήποτε ετέρα επιβάρυνσις. 2.Διευκρινίζει ότι προκειμένου περί πωλήσεων: α)καινουργών ή μεταχειρισμένων αυτοκινήτων μοτοποδηλάτων (μοτοσυκλετών) ιδιωτικής χρήσεως υπαγομένων εις την δασμολογικήν κλάσιν 87,09 Α1, κυλινδρισμού μέχρι 50 CC, και τρικύκλων τοιούτων φερόντων μόνιμον κλειστόν αμάξωμα, κυλινδρισμού μέχρι 250 CC, β)αυτοκινήτων ιδιωτικής χρήσεως του ΟΔΙΣΥ και γ)καινουργών τετρατρόχων επιβατηγών αυτοκινήτων ιδιωτικής χρήσεως, ων η κατασκευή ή η ολοκλήρωσις αυτής πραγματοποιείται εν Ελλάδι, θα εξακολουθήσουν να έχουν εφαρμογήν αι ειδικαί περί αυτών διατάξεις της υπ’ αριθ. 1344/1/3.11.64 αποφάσεως της Νομισματικής Επιτροπής ως αύτη ετροποποιήθη και συνεπληρώθη μεταγενεστέρως (απόφ. Ν.Ε. 1362/ 3/17.3.65, παρ. 2, 1430/6/6.10.66, 1600/2/7.4.71 και ΥΠ. 1505/1/22.6.1967, 157/3/8.2.77, ως η τελευταία αύτη ετροποποιήθη δια της υπ’ αριθ. 193/3/2.3.78 αποφ. της Ν.Ε.). 3.Η ισχύς της παρούσης αποφάσεως άρχεται μετά εικοσαήμερον από της δημοσιεύσεώς της εις την Εφημερίδα της Κυβερνήσεως. Η παρούσα απόφασις δέον όπως δημοσιευθή εις την Εφημερίδα της Κυβερνήσεως (τεύχος Α΄), συμφώνως προς τας διατάξεις των Ν.Δ. 588/48 «περί ελέγχου της Πίστεως» και 3838/58 «περί ελέγχου πωλήσεων επί πιστώσει». 